Сімонэ Кантарыні

Сімонэ Кантарыні (празваны Пезарэзе; італ. Simone Cantarini; —) — італьянскі жывапісец.

Спачатку знаходзіўся пад уплывам венецыянцаў (Санта Перанда), а затым стаў вучнем Гвіда Рэні ў Балонні, дзе пасля заснаваў сваю ўласную школу. Жыў і працаваў, акрамя Балонні, у Рыме, Мантуі і Вероне. Яго карціны адрозніваюцца майстэрскім малюнкам.

Галоўныя яго творы:

 «Узяцце Маці Божай на неба» (у Балонскай пінакатэцы),
 «Праабражэнне» (у Міланскай Пінакатэцы Брэра),
 «Іосіф і жонка Пентэфрыя» (у Дрэздэне) і іншыя ў Вене і Мюнхене.

У Эрмітажы захоўваюцца яго «Святое Сямейства». Кантарыні вядомы таксама і як гравёр; 37 яго гравюр, выкананых у манеры Гвіда Рэні, вылучаюцца талентам выканання.